De Ivsto Imperio Lvsitanorvm Asiatico, "Differunt quoque, & præcipuè ex fine, in quem[*] vtraque pot…"
author: Serafim de Freitas
source date: 1625
edition published: 2020-11-13
language: en
availability: Dieses Werk bzw. dieser Inhalt wurde digitalisiert durch die Akademie der Wissenschaften und der Literatur, Mainz und steht unter einer Creative Commons Lizenz: Namensnennung 4.0 International (CC BY 4.0). This work or content, respectively, was digitized by the Akademie der Wissenschaften und der Literatur, Mainz, and is licensed under the terms of a Creative Commons Attribution 4.0 International (CC BY 4.0). Esta obra respectivamente este contenido ha sido digitalizado por la Akademie der Wiss (https://creativecommons.org/licenses/by/4.0)

Differunt quoque, & præcipuè ex fine, in quem vtraque poteſtas principaliter dirigitur. Etenim Eccleſiaſtica, ſeu ſpiritualis in finem ſupernaturalem, & media eidem conuenientia, vt benè viuamus in ſpiritualibus quo ad animum, & vitam æternam, ordinatur, iuxta illud Pauli ad Epheſ. 4. ad consummationem ſanctorum, & ad Hebræos 13. Obedite præpoſitis vestris: ipſi enim peruigilant tanquam rationem pro animabus vestris reddituri, capit. cum ad verum, ibi: Vt Christiani Imperatores pro æterna vita Pontificibus indigerent, cap. duo ſunt 96. diſt. vbi Gelaſius Papa ad Anaſtaſium Imperatorem, in quibus tantum grauius pondus est Sacerdotum, quanto etiam pro ipſis Regibus hominum in diuino ſunt reddituri examine rationem.